Nýr Kia Niro Plug-in Hybrid verður frumsýndur í Kia húsinu að Krókhálsi 13 nk. laugardag kl. 12 - 16. „ Hinn nýi Kia Niro er fallega hannaður borgarjepplingur eða crossover . Bíllinn kemur nú með nokkuð breyttu útliti en straumlínulagaðar , skarpar og nútímalegar formlínur eru áberandi í hönnuninni . Að framan er Niro með ættarmerki Kia sem er tígurtrjónu grillið og fallega hönnuð díóðu framljós . Innanrýmið er vel hannað og rúmgott . Há seta farþega gerir alla umgengi um bílinn mjög þægilega og útsýni úr bílnum er mjög gott . Þægindi og tækni eru í fyrirrúmi í innanrýminu á Niro og nýi tengiltvinnbíllinn er fáanlegur með 10,25 " margmiðlunarskjá , “ segir í tilkynningu . Nýr Kia Niro Plug-in Hybrid er með tengiltvinnvél með rafmótor og bensínvél . Bíllinn dregur 58 km á rafmagninu eingöngu . Að sögn Öskju , umboðsaðila kóreska bílsmiðsins , er Niro vinsælasti bíll Kia á Íslandi sé miðað er við sölu til almennings . Kia Niro er fáanlegur sem tengiltvinnbíll , hreinn rafbíll og tvíorkubíll knúinn rafmótor og 1,6 lítra bensínvél . Bíllinn er vel búinn öllum nýjustu tæknilausnum og er m.a. með akreinavara , íslensku leiðsögukerfi og mörgu fleira . Nýr Kia Niro er með 7 ára verksmiðjuábyrgð eins og allir nýir Kia bílar .